Pasop vir “likes”, “retweets” en “favourites”, waarsku ’n ander sosialemediaprokureur van Johannesburg. As iemand vir jou kind ’n naakfoto twiet en hulle hertwiet dit, kan hulle in die moeilikheid kom omdat hulle dit versprei het.
As jou kind in die sop is oor iets wat hy aanlyn aangevang het, probeer so gou moontlik die skade ongedaan maak. “Laat hulle dadelik die inskrywing verwyder en verskoning vra, maar pasop dat hulle nie skuld erken nie,” sê nog ’n sosialemediaprokureur van Johannesburg.